Ρυζόγαλο με κάρδαμο, ροδόνερο και φράουλες
Το κλασικό ρυζόγαλο στην πιο αρωματική και φρέσκια εκδοχή του με φρέσκα φρούτα, δυόσμο αλλά και κάρδαμο.
200 γρ. ρύζι μπασμάτι , 1.000 ml γάλα φρέσκο, πλήρες, 75 γρ. ζάχαρη , ξύσμα από 1 λεμόνι , 3-4 μαύρα σποράκια καρδάμωμο, κοπανισμένα σε σκόνη (κακουλέ) , 1 πρέζα αλάτι , 3 ml (περίπου 1/2 κουτ. γλυκού) ροδόνερο
Για να φτιάξουμε το ρυζόγαλο με κάρδαμο, ροδόνερο και φράουλες, ξεκινάμε ξεπλένοντας καλά το ρύζι μπασμάτι μέχρι το νερό να βγαίνει σχεδόν διάφανο.Ρίχνουμε το ρύζι σε μια κατσαρόλα μαζί με το γάλα, τη ζάχαρη, το ξύσμα από το λεμόνι, το καρδάμωμο και το αλάτι. Βάζουμε την κατσαρόλα σε χαμηλή φωτιά για περίπου 15-20 λεπτά, ανακατεύοντας κάθε τόσο.Μόλις αρχίσει να πήζει το ρυζόγαλο, ανακατεύουμε για 2-3 λεπτά ακόμη, μέχρι το ρύζι να χυλώσει και να είναι μαλακό, αλλά να έχει υγρά ακόμα. Σε αυτό το σημείο ρίχνουμε και το ροδόνερο και ανακατεύουμε.Μοιράζουμε σε 4 μπολάκια και, μόλις πέσει η θερμοκρασία, τα σκεπάζουμε με μεμβράνη και τα βάζουμε στο ψυγείο να κρυώσουν.Σερβίρουμε με τις φράουλες, το αμύγδαλο φιλέ και φύλλα δυόσμου.
Γάλα,Ρύζι